CELEX: 32018D1732
Language: bg
Date: 2018-10-30 00:00:00
Title: Решение за изпълнение (ЕС) 2018/1732 на Комисията от 30 октомври 2018 година за създаване на Европейска система за наблюдение на земните пластове — консорциум за европейска научноизследователска инфраструктура (EPOS ERIC) (нотифицирано под номер С(2018) 7011) (Текст от значение за ЕИП.)

16.11.2018   
               
               
                  BG
               
               
                  Официален вестник на Европейския съюз
               
               
                  L 288/10
               
            
         РЕШЕНИЕ ЗА ИЗПЪЛНЕНИЕ (ЕС) 2018/1732 НА КОМИСИЯТА
         от 30 октомври 2018 година
         за създаване на Европейска система за наблюдение на земните пластове — консорциум за европейска научноизследователска инфраструктура (EPOS ERIC)
         
            
               (нотифицирано под номер С(2018) 7011)
            
         
         (само текстовете на английски, гръцки, датски, италиански, немски, нидерландски, португалски, словенски и френски език са автентични)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 723/2009 на Съвета от 25 юни 2009 г. относно правната рамка на Общността за консорциум за европейска научноизследователска инфраструктура (ERIC) (1), и по-специално член 6, параграф 1, буква а) от него,
         като има предвид, че:
         
                     (1)
                  
                  
                     Белгия, Дания, Франция, Италия, Нидерландия, Норвегия, Португалия, Словения и Обединеното кралство поискаха от Комисията да създаде Европейска система за наблюдение на земните пластове — консорциум за европейска научноизследователска инфраструктура (EPOS ERIC). Гърция, Исландия и Швейцария известиха своето решение да се включат в EPOS ERIC първоначално като наблюдатели. Беше договорено държавата членка — домакин на EPOS ERIC, да бъде Италия.
                  
               
                     (2)
                  
                  
                     Тъй като на 29 март 2017 г. Обединеното кралство изпрати уведомление за намерението си да напусне Съюза съгласно член 50 от Договора за Европейския съюз, Договорите ще престанат да се прилагат към Обединеното кралство, считано от датата на влизане в сила на споразумението за оттегляне, или при липса на такова, две години след уведомлението, освен ако Европейският съвет в съгласие с Обединеното кралство реши да удължи този срок. В резултат на това след датата на оттегляне и без да се засягат разпоредбите на споразумението за оттегляне, за целите на настоящото решение за изпълнение Обединеното кралство ще бъде считано за трета държава по смисъла на член 2, буква б) от Регламент (ЕО) № 723/2009.
                  
               
                     (3)
                  
                  
                     Регламент (ЕО) № 723/2009 бе включен в Споразумението за европейското икономическо пространство (ЕИП) чрез Решение на Съвместния комитет на ЕИП № 72/2015 (2).
                  
               
                     (4)
                  
                  
                     В съответствие с член 5, параграф 2 от Регламент (ЕО) № 723/2009 Комисията извърши оценка на заявлението и заключи, че то отговаря на изискванията, установени в посочения регламент.
                  
               
                     (5)
                  
                  
                     Мерките, предвидени в настоящото решение, са в съответствие със становището на комитета, създаден съгласно член 20 от Регламент (ЕО) № 723/2009,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Създава се Европейска система за наблюдение на земните пластове — консорциум за европейска научноизследователска инфраструктура, наречена „EPOS ERIC“.
            
            
               2.   Съществените елементи от устава на EPOS ERIC са определени в приложението.
            
         
         
            Член 2
            Адресати на настоящото решение са Кралство Белгия, Кралство Дания, Република Гърция, Френската република, Исландия, Италианската република, Кралство Нидерландия, Кралство Норвегия, Португалската република, Република Словения, Конфедерация Швейцария, Обединеното кралство Великобритания и Северна Ирландия.
         
         
            Съставено в Брюксел на 30 октомври 2018 година.
            
               
                  За Комисията
               
               Carlos MOEDAS
               
                  Член на Комисията
               
            
         
         
            (1)  ОВ L 206, 8.8.2009 г., стр. 1.
         
            (2)  Решение на Съвместния комитет на ЕИП № 72/2015 от 20 март 2015 г. за изменение на Протокол 31 към Споразумението за ЕИП относно сътрудничеството в специфични области извън четирите свободи [2016/755] (ОВ L 129, 19.5.2016 г., стр. 85).
      
      
         
            ПРИЛОЖЕНИЕ
            
               СЪЩЕСТВЕНИ ЕЛЕМЕНТИ ОТ УСТАВА НА EPOS ERIC
            
            Съществените елементи от устава на EPOS ERIC в съответствие с член 6, параграф 3 от Регламент (ЕО) № 723/2009 на Съвета се съдържат в следните членове и параграфи от посочения устав
            1.   Задача и дейности
            
            (член 3 от устава на EPOS ERIC)
            
                     
                        1.
                     
                     
                        Основната задача на EPOS ERIC е да създаде и управлява разпределената Европейска система за наблюдение на земните пластове, да осигурява ефективна рамка за управление за интегриране и координиране на тематичните основни услуги (TCS), както и да изгражда и осигурява управлението на интегрираните основни услуги (ICS).
                     
                  
                     
                        2.
                     
                     
                        EPOS ERIC изпълнява следните дейности:
                        
                                    а)
                                 
                                 
                                    въвеждане на TCS за различните общности с принос към EPOS;
                                 
                              
                                    б)
                                 
                                 
                                    координиране на TCS в рамките на EPOS ERIC, обхващащо правни, управленски и финансови аспекти, както и техническа връзка с ICS;
                                 
                              
                                    в)
                                 
                                 
                                    развиване на ICS за осигуряване на оперативна съвместимост, управление на данни и достъп до услуги;
                                 
                              
                                    г)
                                 
                                 
                                    хармонизиране на изпълнението на EPOS с национални приоритети и стратегии;
                                 
                              
                                    д)
                                 
                                 
                                    интегриране на EPOS в световната научна общност за подобряване на услугите на EPOS;
                                 
                              
                                    е)
                                 
                                 
                                    осигуряване на пълноценно използване на достиженията на новата научноизследователска инфраструктура;
                                 
                              
                                    ж)
                                 
                                 
                                    насърчаване на обучение, информационни дейности и международно сътрудничество;
                                 
                              
                                    з)
                                 
                                 
                                    участие в проекти, финансирани от ЕС;
                                 
                              
                                    и)
                                 
                                 
                                    осъществяване на всякакви други дейности, необходими за постигането на неговата цел.
                                 
                              
                  
                     
                        3.
                     
                     
                        EPOS ERIC изпълнява основната си задача с нестопанска цел. EPOS ERIC може да извършва ограничени икономически дейности, при условие че те са тясно свързани с основната му задача и не застрашават постигането ѝ.
                     
                  
                     
                        4.
                     
                     
                        EPOS ERIC отчита отделно разходите и приходите от икономическите си дейности и фактурира тези дейности въз основа на пазарната цена или, ако същата не може да бъде установена, въз основа на пълните разходи, към които е добавена разумна надбавка. Тези дейности не попадат в обсега на освобождаването от данъци.
                     
                  2.   Седалище по устав на EPOS ERIC
            
            (член 2, параграф 3 от устава на EPOS ERIC)
            Седалището по устав на EPOS ERIC е в Рим (Италия).
            3.   Наименование
            
            (член 2, параграф 1 от устава на EPOS ERIC)
            Европейската система за наблюдение на земните пластове, наричана по-долу „EPOS ERIC“, се създава като консорциум за европейска научноизследователска инфраструктура (ERIC) съгласно Регламент (ЕО) № 723/2009.
            4.   Срок на действие
            
            (член 26 от устава на EPOS ERIC)
            EPOS ERIC се установява за първоначален срок от двадесет години. Този период може да бъде удължен с решение на общото събрание с мнозинство от две трети от гласовете.
            5.   Ликвидация
            
            (член 27 от устава на EPOS ERIC)
            
                     
                        1.
                     
                     
                        Ликвидацията на EPOS ERIC се извършва по решение на общото събрание в съответствие с член 10 от устава.
                     
                  
                     
                        2.
                     
                     
                        EPOS ERIC уведомява Европейската комисия за решението за ликвидация без необосновано забавяне и при всички случаи в срок от десет дни след приемане на решението.
                     
                  
                     
                        3.
                     
                     
                        Салдото от активите след изплащане на задълженията на EPOS ERIC се разпределя между членовете пропорционално на натрупаните им годишни вноски в EPOS ERIC, както е посочено в член 9 от устава.
                     
                  
                     
                        4.
                     
                     
                        EPOS ERIC уведомява Европейската комисия за приключването на процедурата по ликвидация без необосновано забавяне и при всички случаи в срок от десет дни след въпросното приключване.
                     
                  
                     
                        5.
                     
                     
                        EPOS ERIC престава да съществува в деня, в който Европейската комисия публикува съответното известие в Официален вестник на Европейския съюз.
                        
                     
                  6.   Отговорност
            
            (член 18 от устава на EPOS ERIC)
            
                     
                        1.
                     
                     
                        EPOS ERIC носи отговорност за дълговете си.
                     
                  
                     
                        2.
                     
                     
                        Членовете не са солидарно отговорни за дълговете на EPOS ERIC. Финансовата отговорност на членовете и постоянните наблюдатели за дълговете на EPOS ERIC се ограничава до съответната им вноска в EPOS ERIC, както е посочено в член 9 от устава.
                     
                  
                     
                        3.
                     
                     
                        EPOS ERIC сключва застраховки, подходящи за покриване на рисковете, свързани с неговото изграждане и функциониране.
                     
                  7.   Политика относно достъпа
            
            (член 19 от устава на EPOS ERIC)
            
                     
                        1.
                     
                     
                        Политиката на EPOS ERIC относно достъпа до данни трябва да следва най-добрите международни практики по отношение на публичните данни като установените от Европейския съюз, и признава правата на собствениците на данните.
                     
                  
                     
                        2.
                     
                     
                        EPOS ERIC подпомага научните изследвания и принципно насърчава свободния достъп до данните от изследванията, продуктите от данни, услугите и софтуера, както и до базата за проучвания, в съответствие с принципите FAIR.
                     
                  
                     
                        3.
                     
                     
                        Когато са налице различия в политиките относно споделянето на данни и правилата за физически достъп, EPOS ERIC насърчава култура на откритост и споделяне в рамките на публичните изследователски общности и сред членове и наблюдатели, както и в по-широк кръг. Достъпът се основава на принципите на свободен достъп в съответствие с определените в правилата за прилагане на EPOS ERIC критерии, процедура и условия.
                     
                  
                     
                        4.
                     
                     
                        Процедурите и критериите за оценка са публично достъпни на уебсайта на EPOS ERIC.
                     
                  8.   Политика относно научните оценки
            
            (член 20 от устава на EPOS ERIC)
            Дейностите на EPOS ERIC се оценяват на всеки 5 години от независима международна група от утвърдени външни оценители, които са определени от общото събрание и които докладват пред него; групата осъществява научна оценка на дейностите на EPOS ERIC.
            9.   Политика относно разпространението на резултатите
            
            (член 21 от устава на EPOS ERIC)
            
                     
                        1.
                     
                     
                        EPOS ERIC насърчава изследователите да предоставят публичен достъп до своите резултати, включително чрез EPOS ERIC.
                     
                  
                     
                        2.
                     
                     
                        EPOS ERIC използва множество комуникационни канали, за да достигне до целевата си аудитория, включително уебпортал, бюлетин, семинари, присъствие на конференции, статии в списания и новинарски медии.
                     
                  10.   Права върху интелектуалната собственост
            
            (член 22 от устава на EPOS ERIC)
            
                     
                        1.
                     
                     
                        Понятието „интелектуална собственост“ се разбира в съответствие с определението, съдържащо се в член 2 от подписаната на 14 юли 1967 г. Конвенция за учредяване на Световната организация за интелектуална собственост.
                     
                  
                     
                        2.
                     
                     
                        Правата върху интелектуалната собственост, отнасящи се до данните на EPOS ERIC и до другите знания, придобити и развити в рамките на дейностите на EPOS ERIC, принадлежат на субектите или лицата, които са ги създали.
                     
                  
                     
                        3.
                     
                     
                        По отношение на обмена и интегрирането на интелектуална собственост между членовете или представляващите ги субекти се прилагат одобрените от общото събрание правила за прилагане. Правилата за прилагане обхващат също така условията за поверителност на обменените данни.
                     
                  
                     
                        4.
                     
                     
                        Интелектуалната собственост, създадена в резултат от дейности, финансирани изключително от EPOS ERIC, е собственост на EPOS ERIC.
                     
                  
                     
                        5.
                     
                     
                        EPOS ERIC спазва приложимото законодателство за защита на данните и неприкосновеността на личния живот.
                     
                  11.   Политика относно заетостта
            
            (член 23 от устава на EPOS ERIC)
            
                     
                        1.
                     
                     
                        Политиката на EPOS ERIC относно заетостта се управлява от правото на държавата, в която е зает персоналът и в която обичайно изпълнява работата си.
                     
                  
                     
                        2.
                     
                     
                        Процедурите за подбор, набиране и назначаване на длъжности в EPOS ERIC се извършват по прозрачен и недискриминационен начин, като се осигуряват равни възможности за кандидатите. Всички свободни работни места в EPOS ERIC се обявяват публично.
                     
                  12.   Политика относно обществените поръчки
            
            (член 24 от устава на EPOS ERIC)
            
                     
                        1.
                     
                     
                        EPOS ERIC третира кандидатите и участниците в процедурите за възлагане на обществени поръчки равнопоставено и по недискриминационен начин. В политиката на EPOS ERIC относно обществените поръчки се спазват принципите на прозрачност, недискриминация и конкуренция. В правилата за прилагане се определят подробни правила относно процедурите и критериите за възлагане на обществени поръчки.
                     
                  
                     
                        2.
                     
                     
                        Възлагането на обществени поръчки от членове и наблюдатели във връзка с дейностите на EPOS ERIC се извършва по такъв начин, че да бъдат надлежно взети предвид потребностите на EPOS ERIC, както и техническите изисквания и спецификации, издадени от съответните органи.